རང་ཉིད་མི་ཡིན་པ་བརྗེད་དུ་མི་འཇུག་པར་མི་གཤིས་མི་འདོར་བ།ང་ཚོས་མི་གཤིས་འདོར་རུང་མི་རུང་ཤེས་པ་ལ།ཐོག་མར་མི་གཤིས་ཞེས་པ་ཅི་ཞིག་ཏུ་ངོས་འཛིན་པ་ཤེས་དགོས་ལ།དེ་ཤེས་པ་ལའང་མི་ཞེས་པའི་མིང་གི་དོན་ཤེས་པ་སྔོན་དུ་འགྲོ་དགོས་སྙམ།འོ་ན་མི་ཞེས་པའི་མིང་ལ་དོན་ཅི་ཞིག་ཡོད་ཅེ་ན།དེ་ཡང་བོད་སྐད་ཀྱི་མི་ཞེས་པའི་མིང་འདིའི་དོན་མཚོན་བྱེད་ལ་རྒྱལ་ཁབ་དང་མི་རིགས་མི་འདྲ་བའི་དབང་གིས་སྣ་ཚོགས་ཤིག་འདུག་སྟེ།དཔེར་ན་ནུབ་ཕྱོགས་སུ།ཡོ་བྱད་བེད་སྤྱོད་བྱེད་པའི་སྐྱེ་དངོས་༼༽ཞེས་པ་ལྟ་བུ་དང་།སྤྱི་ཚོགས་རང་བཞིན་ཅན་གྱི་སྲོག་ཆགས༼༽།རོལ་རྩེད་ཤེས་པའི་གང་ཟག༼༽ཞེས་པ་ལ་སོགས་པའི་ཐ་སྙད་ཀྱིས་མཚོན་པ་དང་།རུས་ཏེན་གྱི་རྩི་ཤིང་རིག་པ་བ་ལིན་ནེ༼༽ཞེས་པས་རིག་གཞུང་དང་མཐུན་པའི་མིང་བཏགས་པ་ནི།རིག་པ་ཅན༼༽ཞེས་པ་ལྟ་བུ་དང་།ཧྥ་རན་སིའི་སྐྱེ་དངོས་རིག་པ་བ་ཁྲ་ལིས་ལིས་ཤེ༼༽ཞེས་པས་ཟུར་ཟའི་དོན་ཅན་རྨོངས་པ་༼༽ཞེས་བཏགས་པ་ལྟ་བུ་སོགས་མང་བོ་ཡོད་པ་དེ་དག་ཐམས་ཅད་ཀྱིས་ཀྱང་མིའི་རང་གཤིས་ལ་རང་གི་ལྟ་ཚུལ་ཇི་ལྟར་ཡིན་པ་རེ་མཚོན་གི་ཡོད་པས་ན་གོ་རྒྱུ་རེ་ཡོད་ཚོད་ཡིན།